अस्पताल नहीं कलेक्टोरेट में 24 घंटे बिजली
पुरानी व्यवस्था
नई व्यवस्था
प्रदेश में सागर कलेक्टोरेट पहली जगह जहां स्मार्ट बिजली सप्लाई व्यवस्था मिलेगी
भास्कर संवाददाता | सागर
जिला अस्पताल को मिलना चाहिए थी 24 घंटे बिजली सप्लाई, लेकिन एस्सेल कंपनी ने कलेक्टोरेट में यह व्यवस्था कर दी है। कंपनी ने यहां स्मार्ट ऑटोमैटिक चेंज ओवर लगाया है। बिजली गुल या वोल्टेज की समस्या आते ही यह डिवाइस तुरंत यहां के बिजली कनेक्शनों का फीडर बदल देगा। इससे पलक झपकते ही कलेक्टोरेट की बिजली सप्लाई दूसरे फीडर से चालू हो जाएगी। इसके साथ ही कलेक्टोरेट प्रदेश की पहली ऐसी जगह बन गई है, जहां 24 घंटे बिजली सप्लाई व्यवस्था मिलेगी। इसी तरह जिला अस्पताल और कमिश्नर कार्यालय में भी ऑटोमैटिक चेंज ओवर लगाने की योजना है।
एस्सेल बिजली कंपनी के ऑपरेशन एंड मेंटेनेंस हेड कोडी वेंकटेशन ने बताया कि शहर की महत्वपूर्ण जगहों पर लगातार 24 घंटे बिजली सप्लाई देने की योजना तैयार की गई थी। कंपनी ने सबसे पहले जिला अस्पताल में स्मार्ट ऑटोमैटिक चेंज ओवर लगाने का निर्णय लिया था। यहां दोहरी लो टेंशन लाइन की व्यवस्था नहीं होने के कारण पहले कलेक्टोरेट में स्मार्ट आटोमैटिक चेंज ओवर लगाया गया। करीब एक माह तक पावर हाउस आॅफिस में इसका ट्रायल लिया गया। टेस्टिंग के दौरान इसमें कुछ बदलाव भी किए गए। मसलन इसमें स्मार्ट वोल्टेज सेंसर लगाया गया है। यह निर्धारित क्षमता के अनुसार कनेक्शन पर बिजली सप्लाई देगा। इसके बाद सोमवार को इसे कलेक्टोरेट में स्थापित किया गया। इसके स्थापित होने के बाद यहां सेकंड के लिए लाइट गुल होगी। स्मार्ट ऑटोमैटिक चेंज ओवर डिवाइस बिजली गुल होते ही तुरंत कलेक्टोरेट के कनेक्शनों पर दूसरे फीडर से बिजली सप्लाई शुरू कर देगा।
दो साल से मैन्युअली होता था यह काम
कलेक्टोरेट में लगातार बिजली सप्लाई देने के लिए यूटीडी और पावर हाउस फीडर से सप्लाई दी गई है। दो साल पहले कंपनी ने कलेक्टोरेट में लगातार बिजली सप्लाई देने के लिए मैन्युअली चेंज ओवर डिवाइस लगाया था। इसमें लाइन गुल होने पर कलेक्टोरेट से कंपनी के ऑफिस सूचना जाती थी। इसके बाद वहां से एक कर्मचारी आकर फीडर बदलता था। तब यहां बिजली सप्लाई शुरू हो पाती थी। ऑटो चेंज ओवर लगने से समय की बचत होगी। साथ ही कलेक्टोरेट में बेहतर बिजली सप्लाई व्यवस्था मिलेगी। काम भी प्रभावित नहीं होंगे।
इन दफ्तरों में काम नहीं होगा प्रभावित : ऑटो चेंज आेवर लगने से सिटी मजिस्ट्रेट, एडीएम ऑफिस और कोर्ट, कलेक्टर आॅफिस और कोर्ट, सभागार तथा वीडियो कॉन्फ्रेंसिंग हॉल में मिलेगी लगातार बिजली सप्लाई।
यह होगा फायदा : वीडियो कॉन्फ्रेंसिंग के दौरान बत्ती गुल होने की वजह से व्यवधान नहीं आएगा। सभागार में बैठक के दौरान पावर पाइंट प्रेजेंटेशन भी बिना रुकावट के दिए जा सकेंगे।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva